I Brussel møter han blant annet EFTAs overvåkingsorgan (ESA), Det europeiske forsvarsbyrået (EDA) og EU-kommisjonen. Mens Norge i dag kjøper rundt 60 prosent av sitt forsvarsmateriell fra utlandet, kjøper for eksempel Frankrike nesten utelukkende fra egen forsvarsindustri. – Vi har ikke fått noen signaler fra de store landene om at de raskt har tenkt å endre atferd, sier Ingebrigtsen. Mye å tape – Det verste som kan skje for Norge er at vi mister gjenkjøp, som har vært bra for oss. Og at vi får mer konkurranse hjemme, men ikke kommer oss inn i de store europeiske landene. Da har vi mye å tape.